Ebro
Store norske leksikon,Geografi,Verdens geografi,Europa,Spanias geografi
Ebro er Spanias lengste elv med hele lengden innenfor landets grenser (Tajo er lengre, men er delt mellom Spania og Portugal).
Ebro springer ut i De kantabriske fjell, løper i sørøstlig retning gjennom Cantabria, Castilla-Leon, Rioja, Navarra, Aragón og Cataluña og faller ut i Middelhavet, hvor den danner et delta. Elven er 910 km lang og nedbørfeltet 85 500 km2. Deltaet er 540 km2 og strekker seg 24 km ut i havet.Viktige sideelver er Aragón, Segre, Gállego og Jalón. Ved dens bredder ligger blant annet byene Logroño, Zaragoza og Tortosa. Elven er farbar med båter bare til Tortosa, 35 kilometer fra munningen.Ebro og dens bielver er bygd ut med mer enn 35 dammer, og produserer cirka 3,5 prosent av Spanias elektrisitet. Elven, spesielt den midtre del mellom Zaragoza og Tudela, nyttes også til irrigasjon. Les mer i Store norske leksikon Spanias geografi Spania